**RAPORT DE ACTIVITATE PENTRU ANUL 2020**

**Perioada 1 ianuarie – 15 noiembrie 2020**

**CENTRUL DE SERVICII PENTRU COPILUL AFLAT ÎN DIFICULTATE SIRET**

Centrul de servicii pentru copilul aflat in dificultate Siret a funcționat până la data de 15.11.2020 cu respectarea prevederilor cadrului general de organizare si functionare a serviciilor sociale și a avut în componența sa urmatoarele servicii :

* Centrul terapeutic modular pentru copilul cu nevoi speciale –AMA DEUS Siret, cu o capacitate de 34 locuri , pentru copii/tineri cu dizabilitati .
* Casa de tip familial-ALMA MATER-Siret , cu o capacitate de 10 locuri , pentru copii /tineri aflati in dificultate .

Scopul serviciilor sociale din cadrul Centrului de servicii pentru copilul aflat in dificultate Siret reprezinta un ansamblu de masuri de protectie , de programe si planuri de interventie , obiective si activitati pe termen scurt, mediu si lung pentru copiii/tinerii cu nevoi speciale , grave si severe de sanatate , separati definitiv sau temporar de parinti , asigurarea conditiilor optime de dezvoltare , educatie , ingrijire medicala , depasirea situatiilor de dificultate , prevenirii riscului de excluziune sociala , a promovarii incluziunii sociale si cresterea calitatii vietii .

Centrul de servicii pentru copilul aflat in dificultate Siret , cu cele doua servicii sociale a fost condus de catre seful de centru, care a asigurat conducerea , organizarea , coordonarea , îndrumarea si controlul activității serviciilor si a îndeplinirii scopului pentru care au fost înfiintate cu respectarea standardelor minime de calitate pentru serviciile sociale de tip rezidential destinate copiilor din sistemul de protectie speciala, cât și a măsurilor impuse determinate de pandemia de Covid-19 , astfel:

* In luna martie au avut loc întâlniri repetate cu personalul centrului în vederea prelucrării tuturor normelor impuse de starea de urgență, starea de alertă, prin întocmirea la nivelul centrelor a planului de măsuri privind prevenirea și evitarea răspândirii Covid-19, stabilindu-se un set de măsuri și reguli în vederea asigurării unei intervenții oportune și unitare, în situația suspiciunii sau confirmării unor cazuri cu Covid-19;
* S-au stabilit responsabilități privind monitorizarea situațiilor, schimbul de informații, coordonarea acțiunilor, forțelor, mijloacelor și managementului acțiunilor de intervenție generate de epidemia de Covid-19;
* S-au stabilit măsuri de protecție pentru beneficiari cât și pentru personal;

În perioada 15 martie – 15 mai 2020 pe perioada stării de urgență, activitățile de socializare, recreere, abilitare și reabilitare , de promovare a serviciului social cuprinse în planul anual de acțiune pentru anul 2020, s-au desfășurat în interiorul centrului, asigurându-le copiilor/tinerilor din cadrul serviciului condiții cât mai apropiate de mediu familial pentru a depăși in condiții de confort psihic restricțiile de izolare în contextul pandemiei de Covid 19 .

La **Centrul terapeutic modular pentru copilul cu nevoi speciale –Ama Deus- Siret** s-au desfăşurat următoarele activităţi:

* + Cu ocazia sărbătorilor pascale copiii/tinerii, împreună cu personalul, au participat la activități specifice ( pictură , modelaj ) , au fost implicaţi în gătitul mâncării pentru masa de Paşti și a pregătirii coșului cu bucate pentru sfințit;
  + Au fost organizate diferite activităţi gospodăreşti , copiii/tinerii fiind implicaţi la activitătile din sera de legume , grădina de zarzavaturi și la toaletarea pomilor fructiferi ( strâns cregi varuit , etc), ordine în dulapurile personale, în module, etc.;
  + Au fost organizate zilele de nastere a copiilor /tinerilor într-un cadru festiv;
  + Au fost organizate activitățile instructiv-educative( scoala online prin email si whatsApp, fise de lucru , etc);
  + Au fost organizate dezbateri privind epidemia de Coronavirus, metode de prevenire a infectării, măsuri luate în acest scop;
  + Au fost organizate diferite jocuri de grup , jocul cu mingea , auditii muzicale puzzle, joc cu parasuta ,etc.;
  + Ziua de 1 Iunie a fost marcată prin confecţionarea de colaje şi felicitări, desene pe asfalt , masă festivă cu tort şi suc;
  + În toată această perioadă, când vremea a permis, au fost organizate jocuri sportive în parcurile exterioare din cadrul modulelor (aruncarea mingii la cosul de baschet, concurs cu bicicleta/trotineta , jocuri pe aleea terapeutica , etc);

La **Casa de tip familial- Alma Mater-Siret**s-au desfăşurat următoarele activităţi:

* + Cu ocazia sărbătorilor pascale copiii/tinerii, împreună cu personalul, au fost implicaţi în gătitul mâncării pentru masa de Paşti și a pregătirii coșului cu bucate pentru sfințit;
  + Au fost organizate diferite activităţi gospodăreşti şi administrative, copiii/tinerii fiind implicaţi în tunsul ierbii din curte, greblat, la grădina de zarzavaturi ,la toaletarea pomilor fructiferi, curățenie în casă, etc.;
  + Personalul a dezbătut teme educative cu copiii/tinerii, precum și desfășurarea activităților școlare in mediul online( prin email si whatsApp, fise de lucru , etc) ;
  + Au fost organizate constant diferite activităţi educativ-distractive ( Nu te supăra frate!’’, ,,Remy’’,etc);
  + Au fost organizate dezbateri privind epidemia de Coronavirus, metode de prevenire a infectării, măsuri luate în acest scop;
  + Ziua de 1 Iunie a fost marcată prin confecţionarea de felicitări , desene pe asfalt , masă festivă cu tort, suc și grătar;
  + În toată această perioadă, când vremea a permis, au fost organizate jocuri sportive în exterior ( fotbal, baschet, tenis de masă);
  + Au fost organizate zilele de nastere a copiilor /tinerilor într-un cadru festiv

La nivelul serviciului au fost incheiate următoarele protocoale de parteneriat :

* + Protocol de colaborare ,, Să fiu voluntar in păstrarea tradițiilor meșteșugărești - Olăritul “ , cu firma SC Mago Ceram Impex SRL;
  + Protocol de colaborare ,, Bucuria de a fi împreună ! “ Fundatia –EAGLE HOUSE –Siret.

În ultimele două trimestre a anului 2020 a fost elaborată documentația în vederea înaintării către Ministerul Muncii a propunerii de închidere a centrului terapeutic din structura rezidențială care în conformitate cu standardele noi de calitate nu îndeplinesc condițiile pentru a funcționa, demers ce a fost finalizat în luna noiembrie prin aprobarea închiderii acestuia și deschiderea unui nou serviciu rezidențial destinat persoanelor adulte cu dizabilități.